wannaphong/clean_thaiwikipedia huggingface dataset:
# เอ็ดเวิร์ด เบลลามี
เอ็ดเวิร์ด เบลลามี (26 มีนาคม ค.ศ. 1850 – 22 พฤษภาคม ค.ศ. 1898) เป็นนักเขียนชาวอเมริกัน เกิดที่เมืองชิกาพีในรัฐแมสซาชูเซตส์ เป็นบุตรของรูฟัส คิง เบลลามีและมาเรีย ลุยซา พัตนัม เบลลามี เบลลามีเรียนที่โรงเรียนในเมืองชิกาพีก่อนจะเรียนต่อที่วิทยาลัยยูเนียนในเมืองสคีเนคทาดี รัฐนิวยอร์ก แต่เรียนได้ไม่นานก็ตัดสินใจเดินทางไปยุโรปและใช้เวลาส่วนใหญ่อยู่ในประเทศเยอรมนีHoward Quint, The Forging of American Socialism: Origins of the Modern Movement: The Impact of Socialism on American Thought and Action, 1886–1901. Columbia, SC: University of South Carolina Press, 1953; pg. 74. เมื่อกลับมาสหรัฐ เขาเรียนกฎหมายแต่ต่อมาสนใจด้านหนังสือพิมพ์
จึงทำงานที่นิวยอร์กโพสต์ ก่อนจะกลับไปที่รัฐแมสซาชูเซตส์เพื่อทำงานที่สปริงฟิลด์ยูเนียน

เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898  บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971

เบลลามีมีผลงานที่สำคัญคือนวนิยายแนววิทยาศาสตร์เรื่อง มองกลับ (Looking Backward) ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยมEdward Bellamy. "What 'Nationalism' Means". The Eclectic Magazine of Foreign Literature (1844-1898); Vol. 52, No. 3 (September 1890); p. 289.) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ Uncle Tom's Cabin ของแฮเรียต บีเชอร์ สโตว์และ Ben-Hur: A Tale of the Christ ของลิว วอลเลซEdward Bellamy, Looking Backward 2000-1887, with a Foreword by Erich Fromm, Signet, 1960. ISBN 0-451-52412-8 และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880William D.P. Bliss and Rudolph M. Binder (eds.), The New Encyclopedia of Social Reform. New Edition. New York: Funk and Wagnalls, 1908; pp. 810–812.
# แคพิบารา
thumb
แคพิบารา  เป็นสัตว์ฟันแทะขนาดใหญ่ที่สุดในโลก ชื่อวิทยาศาสตร์คือ Hydrochaeris hydrochaeris เป็นสมาชิกของสกุล Hydrochoerus และมีสมาชิกที่อยู่ในสกุลเดียวกันที่หลงเหลืออยู่นั้นคือ Hydrochoerus isthmius ญาติใกล้ชิดของแคพิบาราคือหนูตะเภา มีถิ่นอาศัยในทวีปอเมริกาใต้ ในสะวันนาและป่าหนาทึบใกล้กับแหล่งน้ำ เป็นสัตว์สังคมที่อยู่รวมกันเป็นฝูงจำนวนมาก อาจพบได้มากถึง 100 ตัว แต่ส่วนมากจะอยู่เป็นฝูงแค่ 10-20 ตัวเท่านั้น แคพิบาราถูกล่าเพื่อเอาเนื้อ, หนังและไขมันCapybara (Hydrochoerus hydrochaeris) . ARKive.org แต่ก็เป็นสัตว์ที่มีความเสี่ยงต่อการสูญพันธุ์ต่ำ

 นิรุกติศาสตร์ 
ชื่อวิทยาศาสตร์ทั้ง hydrochoerus และ hydrochaeris มาจากภาษากรีกโบราณที่แปลว่า ὕδωρ (hydor "น้ำ") และ χοῖρος (choiros "หมู") In page 57, Darwin says "The largest gnawing animal in the world, the Hydrochærus Capybara (the water-hog), is here also common."
 See it also in The Complete Work of Charles Darwin Online

 การแบ่งประเภทและวิวัฒนาการ 
แคพิบาราจัดอยู่ในสายพันธุ์ Hydrochoerinae ในปี 2002 จากการศึกษาการวิวัฒนาการโมเลกุลของแคพิบารา ได้มีการยอมรับว่าแคพิบารามีความสัมพันธ์ใกล้กันชิดระหว่าง Hydrochoerus และ Kerodonซึ่งถือว่ามีความใกล้ชิดกับหนู

 ลักษณะ 
thumb|left|แคพิบารา
แคพิบารามีลักษณะตัวเป็นทรงกระบอก ขนสั้นสีน้ำตาลแดงหรือสีน้ำตาลอมเหลือง มีลักษณะคล้ายหนูตะเภา หูสั้น ไม่มีหาง มีพังผืดที่เท้า ขนสีน้ำตาลอ่อนถึงสีดำ เมื่อโตเต็มที่อายุ 15–18 เดือน จะมีน้ำหนักมากถึง 35 ถึง 66 กิโลกรัม (77 ถึง 146 ปอนด์) ลำตัวอาจยาวประมาณ 45-60 เซนติเมตร Capybara , Arkiveตัวเมียจะมีน้ำหนักมากกว่าตัวผู้เล็กน้อย มีพังผืดที่ขาหลังและขาหลังจะยาวกว่าขาหน้าเล็กน้อย  เท้าหลังมี 3 นิ้วในขณะที่เท้าหน้านั้นจะมี 4 นิ้ว เป็นสัตว์ที่ว่ายน้ำและดำน้ำเก่ง นอนแช่น้ำได้ทั้งวันแม้ในเวลาขับถ่ายหรือผสมพันธุ์ เพราะชื่นชอบน้ำเป็นชีวิตจิตใจ จะขึ้นจากน้ำก็ต่อเมื่อออกหาอาหารในช่วงเช้าและเย็น

 อาหาร 
แคพิบาราเป็นสัตว์กินพืชเป็นส่วนใหญ่ซึ่งส่วนมากจะเป็นจำพวกหญ้าและพืชน้ำรวมไปถึงผลไม้และเปลือกไม้ในฤดูแล้ง แคพิบาราจะกินพืชทุกชนิดเนื่องจากการขาดแคลนอาหาร เช่น พืชจำพวกกกหรืออ้อ พืชที่เเคปิบารากินในช่วงฤดูเเล้ง จะสูญเสียสารอาหารในฤดูหนาว  

 สังคม 
แคพิบาราเป็นสัตว์สังคมแต่ถึงจะเป็นสัตว์สังคมก็มีบางตัวที่อยู่ตัวเดียว ปกติจะอยู่กันเป็นกลุ่มประมาณ 10-20 ตัว และกลุ่มที่มีขนาดใหญ่อาจมีมากถึง 50-100 ตัว การที่มีกลุ่มใหญ่ขนาดนี้ก็เป็นผลมาจากการรวมตัวกันในช่วงหน้าแล้ง 

 ถิ่นที่อยู่ 
แคพิบาราเป็นสัตว์เลี้ยงลูกด้วยนมที่สามารถพบได้ทุกประเทศในทวีปอเมริกาใต้ยกเว้นชิลี<ref name="Bristol"/อาศัยในเขตป่าฝนและเขตป่าร้อนใกล้แหล่งน้ำ หรือแหล่งที่มีน้ำขัง พบกระจายพันธุ์ตั้งแต่โคลอมเบีย  เวเนซุเอลา จนถึงอาร์เจนตินา รวมถึงเคยพบในรัฐฟลอริดาและรัฐแคลิฟอร์เนียอีกด้วย
# ฟูจิวาระ โนะ มิจิตากะ
ฟูจิวาระ โนะ มิจิตากะ (, พ.ศ. 1496 – 12 พฤษภาคม พ.ศ. 1538) บุตรชายคนโตของ คาเนอิเอะ เป็น คูเกียว (ขุนนางญี่ปุ่น) แห่ง ยุคเฮอัง เขาทำหน้าที่เป็นผู้สำเร็จราชการแทนพระองค์ (เซ็ชโช) ให้กับ จักรพรรดิอิจิโจ และต่อมาในฐานะ คัมปากุ จักรพรรดิอิจิโจอภิเษกกับเทชิ (ซาดาโกะ) ธิดาของมิจิตากะ ดังนั้นความสัมพันธ์ที่ใกล้ชิดระหว่างราชวงศ์กับฟูจิวาระจึงดำเนินต่อไป 

มิจิตากะบางครั้งถูกเรียกว่า นิโจ คัมปากุ หรือ Naka-no-Kampaku
# หน่วยราชการในพระองค์
หน่วยราชการในพระองค์ คือ ส่วนราชการที่ปฏิบัติหน้าที่เกี่ยวกับราชการในพระองค์และพระราชกรณียกิจขององค์พระมหากษัตริย์และพระบรมวงศานุวงศ์ โดยปฏิบัติราชการขึ้นตรงต่อพระมหากษัตริย์ มีการจัดระเบียบราชการและการบริหารงานบุคคลเป็นการเฉพาะให้เป็นไปตามพระราชอัธยาศัย เพื่อให้การบริหารราชการในพระองค์เหมาะสมและสอดคล้องกับภารกิจของราชการในพระองค์ และสอดคล้องกับบทบัญญัติของรัฐธรรมนูญแห่งราชอาณาจักรไทย

 โครงสร้าง 
หน่วยราชการในพระองค์ ประกอบไปด้วยโครงสร้างหลัก 3 หน่วยงาน คือ

 สำนักงานองคมนตรี
 สำนักพระราชวัง
 หน่วยบัญชาการถวายความปลอดภัยรักษาพระองค์
# อาดรียานา ลีมา
อาดรียานา ลีมา (บราซิล Adriana Lima; เกิด 12 มิถุนายน ค.ศ. 1981) เป็นนางแบบและนักแสดงชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต ตั้งแต่ปี ค.ศ. 1999 ถึงปี ค.ศ. 2018 และในฐานะนางแบบโฆษกของเครื่องสำอางเมย์เบลลีน  เธอยังได้ถ่ายโฆษณาให้กับซูเปอร์โบวล์และเกียมอเตอร์ ตอนอายุ 15 ปี ลีมาได้รับรางวัล "ซูเปอร์โมเดลออฟบราซิล" จากฟอร์ด และในปีถัดมาเธอก็ได้รับรางวัล "ฟอร์ดโมเดลส์ซูเปอร์โมเดลออฟเดอะเวิลด์"

ลีมาได้รับการจัดอันดับโดย Models.com ให้เป็นหนึ่งในซูเปอร์โมเดลคนใหม่ในอุตสาหกรรมแฟชั่น ตั้งแต่ปี ค.ศ. 2014 ลีมาได้รับการจัดอันดับนางแบบที่ทำรายได้มากที่สุดในโลก ในปี ค.ศ. 2012 ลีมาได้เข้ามาอยู่ในอันดับที่ 4 จากการจัดอันดับของนิตยสารฟอบส์ ซึ่งคาดว่าประมาณ 7.3 ล้านดอลลาร์สหรัฐ ในปี ค.ศ. 2013 เธอเข้ามาอยู่ในอันดับที่ 3 และในปี ค.ศ. 2014 เธอได้อันดับ 2 ด้วยรายได้ 8 ล้านดอลลาร์ ในปี ค.ศ. 2015 เธอครองตำแหน่งอันดับ 2 ด้วยรายได้ 9 ล้านดอลลาร์ ในปี ค.ศ. 2016 เธอยังครองอันดับ 2 ด้วยรายได้ 10.5 ล้านเหรียญสหรัฐ
# โปเกมอน เดอะมูฟวี่ ตอน ย้อนเวลาตามล่าเซเลบี
โปเกมอน เดอะมูฟวี่ ตอน ย้อนเวลาตามล่าเซเลบี  เป็นภาพยนตร์โปเกมอนเดอะมูฟวี่ที่ 4 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 7 กรกฎาคม พ.ศ. 2544 

 เรื่องย่อ 
จาการพยายามที่จะตามหาเซเลบี เจ้าโปเกมอนน้อย ทำให้เขาหลุถย้อนเข้าไปในอถีตถึง 40 ปี หลงเข้าไปอยู่ในป่าใหญ่เพียงลำพัง แต่ได้รับการช่วยเหลือจากหญิงผู้หนึ่งซึ่งอาศัยอยู่ในป่านั้น เขาไม่ละความพยายามที่จะติดตามหาเจ้าเซเลบี แม้จะ ต้องพบกับอุปสรรคและอันตรากเหล่านักล่าโปเกมอน...

 ตอนพิเศษ โปเกมอนผจญภัย 3 

 ตัวละคร 

 เพลงประกอบ
# แองเจิลส์ไฟลท์
แอลเจิลส์ไฟลท์  เป็นเส้นทางรถรางขึ้นเขา (funicular railway) รางแคบ รางมีขนาด 2 ฟุต 6 นิ้ว (762 มิลลิเมตร) ในเขตบังเกอร์ฮิลส์ใจกลางเมืองลอสแอนเจลิส รัฐแคลิฟอร์เนีย สหรัฐ มีรถคอยให้บริการสองคัน คือ ซีไน (Sinai) กับโอลีเวต (Olivet) วิ่งขึ้นลงสวนกันโดยใช้สายเคเบิลตามเส้นทางที่ยาวเพียง 298 ฟุต (91 เมตร)

 ประวัติ 
thumb|left|200px|แองเจิลส์ไฟลท์ เมื่อปี พ.ศ. 2503
เดิมแองเจิลส์ไฟลท์ถูกสร้างขึ้นเพื่อเชื่อมการเดินทางระหว่างถนนฮิล (Hill Street) กับถนนโอลีฟ (Olive Street) เปิดทำการครั้งแรกเมื่อปี พ.ศ. 2444 จากทุนของพันเอก เจ. ดับเบิลยู. เอ็ดดี (J. W. Eddy) ในนามทางรถรางขึ้นเขาลอสแอนเจลิส (Los Angeles Incline Railway) ที่เริ่มจากสถานีถนนฮิลขึ้นเนินไปยังสถานีถนนโอลีฟ โดยมีรถให้บริการสองคันสวนกันโดยใช้แรงโน้มถ่วง Alternate Link via ProQuest. Alternate Link via ProQuest. ส่วนชื่อ "แองเจิลส์ไฟลท์" ถูกตั้งขึ้นในปี พ.ศ. 2455 หลังจากที่บริษัทเงินทุนแคลิฟอร์เนีย (Funding Company of California) ซื้อกิจการจากเจ้าของเดิม และถูกปิดลงในปี พ.ศ. 2512 เพื่อทำการปรับปรุง 

ต่อมาในปี พ.ศ. 2539 แองเจิลส์ไฟลท์เปิดทำการอีกครั้ง แต่คราวนี้ได้ย้ายลงมาด้านใต้ของตำแหน่งเดิมเพื่อเชื่อมถนนฮิลกับแคลิฟอร์เนียพลาซา (California Plaza) และถูกปิดอีกครั้งในปี พ.ศ. 2544 เนื่องจากเกิดอุบัติเหตุร้ายแรง หลังจากนั้นเก้าปีจึงเปิดให้บริการอีกครั้งในวันที่ 15 มีนาคม พ.ศ. 2553 และมีการปิดปรับปรุงในปี พ.ศ. 2554 เนื่องจากมีอุบัติเหตุเล็ก ๆ น้อย ๆ และปัญหาด้านความปลอดภัยจากการออกแบบหรือระบบในตัวรถ

เดือนมีนาคม พ.ศ. 2560 แองเจิลส์ไฟลท์เปิดให้บริการอีกครั้งหลังการปรับปรุงเสร็จสิ้น
# ไลส์ รีเบย์รู
ไลส์ รีเบย์รู (เกิด 5 ตุลาคม ค.ศ. 1990) เป็นนางแบบชาวบราซิล ปัจจุบันเธอเป็นหนึ่งในนางฟ้าวิกตอเรียส์ซีเคร็ต

 อาชีพ 
เธอเริ่มเดินแบบให้กับชื่อสินค้าต่าง ๆ ในปี ค.ศ. 2009 เช่น เซียซี เชน, ชาแนล, หลุยส์ วิตตอง, กุชชี, โดลเช่ แอนด์ กาบบานา, เวอร์ซาเช และมาร์ค จาค็อบส์ เธอได้ร่วมเดินในงานสัปดาห์แฟชั่นเซาเปาลูและสัปดาห์แฟชั่นรีโอ

เธอถ่ายแบบให้กับโว้กอเมริกัน บราซิล เยอรมัน และอิตาลี และปรากฏตัวในงานโฆษณาของราล์ฟ ลอเร็น, คริสตีย็อง ดียอร์, ทอม ฟอร์ด, แก๊ป และอเมริกัน อีเกิล

นอกจากนี้เธอยังเดินแบบให้กับวิกตอเรียส์ซีเคร็ตแฟชั่นโชว์ ในปี ค.ศ. 2010-2016 และเธอเริ่มเซ็นสัญญาเป็นนางฟ้าวิกทอเรียส์วีเคล็ต ในปี ค.ศ. 2015
# ยุทธการที่ลิหยง
ยุทธการที่ลิหยง  สงครามความขัดแย้งระหว่าง โจโฉ กับบุตรชาย 2 คนของ อ้วนเสี้ยว คือ อ้วนถำบุตรชายคนโตและอ้วนซงบุตรชายคนเล็กที่เกิดขึ้นในช่วง พ.ศ. 745 – พ.ศ. 746 หลังจากอ้วนเสี้ยวถึงแก่กรรมได้ไม่นาน

โดยสมรภูมิการรบครั้งนี้เกิดขึ้นที่เมืองลิหยง ซึ่งปัจจุบันตั้งอยู่ในเขตมณฑลเหอหนานและเหอเป่ย์โดยผลของการรบครั้งนี้ทั้งสองฝ่ายไม่อาจเอาชนะได้แบบเบ็ดเสร็จเด็ดขาด
# เบฮาตี ปรินส์ลัว
เบฮาตี ปรินส์ลัว (เกิด 16 พฤษภาคม ค.ศ. 1989) เป็นนางแบบสาวชาวแอฟริกาใต้-นามิเบีย อดีตหนึ่งในนางฟ้าวิกตอเรียส์ซีเคร็ต ในปี ค.ศ. 2009 เธอได้เดินโชว์ในงานวิกตอเรียส์ซีเคร็ตแฟชั่นโชว์ ตั้งแต่ปี 2007-2015 และปี 2018

 ประวัติ 
ปรินส์ลัวเกิดที่ประเทศแอฟริกาใต้ แต่ย้ายมาอยู่ที่ฟันเดอร์ไบล์ปาร์ก ประเทศนามิเบีย พ่อของเบฮาตีมีอาชีพเป็นมีอาชีพเป็นนักธุรกิจที่ประเทศแอฟริกาใต้ เธอเป็นลูกสาวเพียงคนเดียวของลูอิส ฟรานคอยส์ ปรินส์ลัว และแมคดา รอสซัว แม่ของเธอเคยเป็นอดีตนักวิ่งมาก่อน เธอเริ่มมีอาชีพนางแบบเมื่อตอนอายุได้ 16 ปี ด้านชีวิตส่วนตัวของเบฮาตี เธอได้แต่งงานกับนักร้องชาวอเมริกันชื่อว่า แอดัม เลอวีน นักร้องนำวงมารูนไฟฟ์ ที่ประเทศเม็กซิโก เมื่อวันที่ 19 กรกฎาคม ค.ศ. 2014 ทั้งคู่มีลูกสาวด้วยกัน 2 คนคือ: ดัสตี โรส (เกิดเมื่อ ค.ศ. 2016) และกีโอ เกรซ (เกิดเมื่อ ค.ศ. 2018) นอกจากนี้เธอยังเป็นเพื่อนสนิทกับกันดิส สวาเนปุล และลิลี ออลดริดจ์ นางแบบชื่อดังของวิกตอเรียส์ซีเคร็ต

 ผลงาน 
 โทรทัศน์ 
 ปี เรื่อง รับบทเป็น หมายเหตุ 2012 มือปราบฮาวาย ตัวเอง  ตอน: "Ha'awe Make Loa"

 มิวสิกวีดีโอ 
 ปี เพลง ศิลปิน 2009 "ริชเกิร์ลส์" เดอะเวอร์จินส์ 2014 "แอนิมัลส์" มารูนไฟฟ์ 2017 "โคลด์" 2018“Girls like you” (ร่วมด้วย Cardi B)
# ซารา ซังไปยู
ซารา ปิงตู ซังไปยู (เกิด 21 กรกฎาคม ค.ศ. 1991) เป็นนางแบบชาวโปรตุเกส เป็นที่รู้จักกันดีในนามของนางฟ้าวิกตอเรียส์ซีเคร็ต รวมทั้งเป็นนางแบบในสปอตส์อิลลัสเตรตทิด เธอได้ปรากฏตัวในนิตยสารต่าง ๆ เช่น จีคิว, แอล, โว้ก, แกลเมอร์, สปอตส์อิลลัสเตรตทิด เป็นต้น และเธอยังได้รับรางวัลลูกโลกทองคำโปรตุเกสระหว่างปี ค.ศ. 2011–2016 ในฐานะนางแบบยอดเยี่ยม
# โรเม สไตรด์
โรเม สไตรด์ (เกิด 19 กรกฎาคม 1995) เป็นนางแบบชาวดัตช์ เธอเป็นนางฟ้าวิกตอเรียส์ซีเคร็ตตั้งแต่ปี ค.ศ. 2015
# ทอร์ด แมกนูซัน
ทอร์ด แมกนูซัน พระสวามีในเจ้าหญิงคริสตินาแห่งสวีเดน พระเชษฐภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน เขาและเจ้าหญิงมีโอรสรวม 3 คน ด้วยการเสกสมรสนี้ ทำให้เจ้าหญิงต้องสละฐานันดร เฮอร์รอยัลไฮนีส แต่ถึงอย่างไรก็ สามารถดำรงพระอิสริยยศเป็นเจ้าหญิงแห่งสวีเดนได้ ส่วนทอร์ดเอง ถือว่าเป็นพระบรมวงศานุวงศ์แห่งสวีเดนด้วยเช่นกัน
 เครื่องราชอิสริยาภรณ์ 
 : Knight Grand Officer of the Royal Order of Vasa
 : Recipient of H.M The King's Medal, Gold 12th in Sizehttps://www.pinterest.com/pin/158540849353992520/
 : Recipient of the 50th Birthday Medal of King Carl XVI Gustaf
 : Recipient of the Wedding Medal of Crown Princess Victoria to Daniel Westling
 : Recipient of the King Carl XVI Gustaf Ruby Jubilee Medalhttp://bloggar.aftonbladet.se/hovbloggen/2013/09/kungen-och-hans-gaster-i-kyrkan/
 : Recipient of the 70th Birthday Medal of King Carl XVI Gustaf
 : Officer of the Order of the Legion of Honourhttps://www.pinterest.com/pin/178032991492296635/
 : Sir Grand Cross of the Social Grand Order of the Amanranthhttp://content.foreningshuset.se/kundmappar/7360/mf231.jpghttp://www.amarantherorden.com/ej_synliga_sidor/pressinfo/
 อ้างอิง
# แจ็กกี ชรอฟฟ์
ไชคิแชน อาอุภอี "แจ็กกี" ชรอฟฟ์ (; เกิด 1 กุมภาพันธ์ ค.ศ. 1957) เป็นนักแสดงชาวอินเดีย เขาทำงานด้านอุตสาหกรรมภาพยนตร์อินเดียกว่า 4 ทศวรรษ ใน ค.ศ. 2015 เขาปรากฏตัวในภาพยนตร์มากกว่า 207 เรื่อง และได้แสดงในภาพยนตร์ถึง 10 ภาษา ได้แก่ ฮินดี, กงกณี, กันนาดา, มราฐี, โอริยา, ปัญจาบ, เบงกอล, มลยาฬัม, ทมิฬ และเตลูกู

ชรอฟฟ์เริ่มแสดงใน ค.ศ. 1982 ด้วยการปรากฏในภาพยนตร์ของเดฟ อนานด์ เรื่อง Swami Dada และแสดงนำในภาพยนตร์อีกหลายเรื่อง ใน ค.ศ. 1986 เขาได้แสดงภาพยนตร์แนวแอ็กชันเรื่อง Karma ภาพยนตร์เรื่องนี้ประสบความสำเร็จด้านรายได้และคำวิจารณ์เป็นอย่างดี และถือเป็นภาพยนตร์ที่ทำรายได้สูงที่สุดในปีนั้น เขายังได้รับการเสนอชื่อเข้าชิงรางวัลฟิล์มแฟร์อวอร์ดส์ 7 ครั้ง อีกทั้งยังได้รับรางวัลภาพยนตร์เอเชียเน็ต ในประเภทนักแสดงผู้มีผลงานโดดเด่น
# แจสมิน ทุกส์
แจสมิน ทุกส์ (เกิด 1 กุมภาพันธ์ ค.ศ. 1991) เป็นนางแบบชาวอเมริกัน เธอเป็นหนึ่งในนางฟ้าวิกตอเรียส์ซีเคร็ต
# เจ้าหญิงโซฟี เจ้าหญิงรัชทายาทแห่งลีชเทินชไตน์
เจ้าหญิงโซฟี เจ้าหญิงรัชทายาทแห่งลีชเทินชไตน์ เคาน์เตสแห่งรีทแบร์ค (เดิม ดัชเชสโซฟีในบาวาเรีย; 28 ตุลาคม ค.ศ. 1967) เป็นพระธิดาในเจ้าชายแม็ก ดยุกในบาวาเรีย กับเจ้าหญิงเอลีซาเบ็ท ดัชเชสในบาวาเรีย ฐานันดรศักดิ์ของเจ้าหญิงโซฟีเมื่อแรกพระราชสมภพคือ เฮอร์รอยัลไฮเนส พระองค์ทรงอภิเษกสมรสกับอาล็อยส์ เจ้าชายรัชทายาท กระนั้น พระสวามีของพระองค์มีฐานันดรศักดิ์ ฮิสเซอรีนไฮเนส ซึ่งเป็นฐานันดรน้อยกว่าพระองค์ แต่พระองค์ก็ได้รับการยกเว้น และสามารถใช้ฐานันดรเมื่อแรกประสูติได้ดังเดิม พระองค์และเจ้าชายอาล็อยส์ มีพระโอรส-ธิดารวม 4 พระองค์

 พระประวัติ 
เจ้าหญิงโซฟีเป็นพระธิดาคนโตในบรรดาพระบุตรทั้ง 5 พระองค์ ในเจ้าชายแม็ก ดยุกในบาวาเรีย กับเอลีซาเบ็ท ดัชเชสในบาวาเรีย พระองค์เสด็จประสูติ ณ มิวนิก ประเทศเยอรมนี
# กันดิส สวาเนปุล
กันดิส สวาเนปุล (เกิด 20 ตุลาคม ค.ศ. 1988) เป็นนางแบบชาวแอฟริกาใต้ เธอเป็นที่รู้จักดีในนามของนางฟ้าวิกตอเรียส์ซีเคร็ต ในปี ค.ศ. 2012 เธอเข้ามาอยู่ในอันดับที่ 10 ของนางแบบที่ทำรายได้มากที่สุดในโลก จัดอันดับโดยนิตยสารฟอบส์

 ครอบครัวและชีวิตในวัยเด็ก 
สวาเนปุลเป็นลูกสาวของ วิลเลม สวาเนปุล และ ไอลีน สวาเนปุล เธอเติบโตที่ประเทศแอฟริกาใต้ พ่อของเธอเป็นชาวดัตช์ มาจากประเทศซิมบับเว แม่ของเธอเป็นชาวแอฟริกาใต้ เธอมีพี่ชายหนึ่งคนชื่อ สตีเฟ่น ในขณวัยเด็กนั้น เธอได้เต้นบัลเลต์ เข้าโรงเรียนประจำที่ St. Anne's Diocesan College ในเมืองฮิลตัน

 อาชีพ 
สวาเนปุลได้ปรากฏตัวบนปกนิตยสารโว้กหลายประเทศ คือ อเมริกัน, อิตาลี, อังกฤษ, สเปน, เยอรมัน, รัสเซีย, ออสเตรเลีย, บราซิล, ญี่ปุ่น, เกาหลี, จีน และเม็กซิกัน นิตยสารแอลหลายประเทศ คือ บราซิล, อังกฤษ, เยอรมัน และแอฟริกาใต้ นิตยสารจีคิวหลายประเทศ คือ อังกฤษ, แอฟริกาใต้, โรมาเนีย, เม็กซิกัน และจีน นิตยสารฮาร์เปอส์บะซาร์ คือ อเมริกัน, สเปน, เช็ก, อาร์เจนตินา, ตุรกี และเกาหลี

สวาเนปุลได้เดินแบบให้กับหลายแบนด์ คือ เฟนดิ, ชาแนล, ทอมมี ฮิลฟิเกอร์, โดลเช่ แอนด์ กาบบานา, ไมเคิล คอร์ส, ดอนนา คาราน, เกียบาตติสตา วอลลี่, เจสัน วู, พราบาล กูรัง, แรง&บอนด์, ออสการ์เดอลาเรนต้า, เอลี ซาบ, ไดแอน วอน เฟิร์สเทนเบิร์ก, สปอร์ตแม็กซ์, เบ็ตซีย์ จอห์นสัน, สเตลลา แม็กคาร์ตนีย์, วิกเตอร์ แอน รอฟ, จีวองชี, ฌอง ปอล โกลติเยร์, คริสตีย็อง ดียอร์, Blumarine, ราล์ฟ ลอเรน, และวิกตอเรียส์ซีเคร็ต

ในปี ค.ศ. 2010 สวาเนปุลได้เป็นหนึ่งในนางฟ้าวิกตอเรียส์ซีเคร็ต
# เลิฟวิงยู
เลิฟวิงยู  เป็นมินิอัลบั้มพิเศษช่วงฤดูร้อนของกลุ่มนักร้องหญิงชาวเกาหลีใต้ ซิสตาร์ ออกจำหน่ายเมื่อวันที่ 28 มิถุนายน ค.ศ. 2012 โดยค่ายสตาร์ชิพเอนเตอร์เทนเมนต์ และจัดจำหน่ายโดยโลเอ็นเอ็นเตอร์เทนเมนต์ มีเพลงที่มีชื่อเดียวกับอัลบั้มนี้เป็นซิงเกิลโปรโมต นอกจากนี้ยังมีเพลงจากอัลบั้มเปิดตัว โซคูล 4 เพลง และเพลง "อะโลน" ในเวอร์ชันรีมิกซ์ และเพลงทำใหม่อีก 2 เพลง ได้แก่ "เลิฟวิงยู" และ "ฮอลิเดย์"

 เบื้องหลัง 
ในวันที่ 11 มิถุนายน ค.ศ. 2012 สตาร์ชิพเอนเตอร์เทนเมนต์แถลงว่า กลุ่มจะปล่อยมินิอัลบั้มพิเศษในช่วงปลายเดือนมิถุนายนนี้ โดยมิวสิกวิดีโอถ่ายทำในรัฐฮาวาย และเผยแพร่ครั้งแรกพร้อมกับเอกซ์เทนเดดเพลย์ในวันที่ 28 มิถุนายน ค.ศ. 2012 

 การจัดวางองค์ประกอบเพลง 
อีพีชุดที่สอง เลิฟวิงยู ประกอบด้วยเพลงทั้งหมด 7 แทร็ก เพลงทำใหม่ 2 เพลง และเพลงรีมิกซ์ 5 เพลงของกลุ่มที่ปล่อยออกมาก่อนหน้านี้ "เลิฟวิงยู" และ "ฮอลิเดย์" เขียนและผลิตโดย ดูเบิล ไซด์คิก "เลิฟวิงยู" เป็นซิงเกิลนำของอัลบั้ม มิวสิกวิดีโอเพลงมีรัฐฮาวายเป็นฉากหลัง และมีจังหวะการเต้นที่สดใส ส่วนเพลง "ฮอลิเดย์" เป็นซิงเกิลที่ 2 ของอัลบั้ม วางจำหน่ายในวันที่ 1 กรกฎาคม ค.ศ. 2012  เพลง "พุชพุช" และ "โซคูล" รีมิกซ์โดยดีเจรูบาทู "อะโลน" และ "มาบอย" รีมิกซ์โดยสเมลส์ และ "ฮาวแดร์ยู" รีมิกซ์โดยเดมีแคต

 มิวสิกวิดีโอ 
มิวสิกวิดีโอเพลง "เลิฟวิงยู" เผยแพร่ทีเซอร์ของคลิปในวันที่ 25 มิถุนายน ค.ศ. 2012 ทางช่องสตาร์ชิพเอนเตอร์เทนเมนต์ ในยูทูบ และปล่อยมิวสิกวิดีโอออกมาในวันที่ 28 มิถุนายน นอกจากนี้ยังมีการเปิดเผยว่า มิวสิกวิดีโอของเพลง "เลิฟวิงยู" ถ่ายทำในรัฐฮาวาย โดยมีต้นทุนสูงถึง 200 ล้านวอน (5.6 ล้านบาท)

 การส่งเสริมเพลง 
ซิสตาร์แสดงเพลง "เลิฟวิงยู" ในงานประกาศรางวัลเอ็มเน็ตทเวนตีส์ชอยส์อวอร์ดส์ เมื่อวันที่ 28 มิถุนายน ค.ศ. 2012 และโปรโมตเพลงทางโทรทัศน์เมื่อวันที่ 29 มิถุนายน ในรายการ มิวสิกแบงก์ ทางช่องเคบีเอส2 รวมถึงส่งเสริมเพลงนี้ในรายการ มิวสิกคอร์, อินกีกาโย และ เอ็ม เคาต์ดาวน์ ในการแสดงสดบางรายการยังมีการแมชอัปเพลง "อะโลน", "ฮาวแดร์ยู" และ "โซคูล" ฉบับรีมิกซ์อีกด้วย 

 รายชื่อแทร็ก 

 ชาร์ตเพลง 
 อัลบั้มชาร์ต 
ชาร์ตตำแหน่งสูงสุดGaon Weekly album chart11Gaon Weekly domestic album chart10Gaon Monthly album chart13Gaon Monthly domestic album chart13

 ชาร์ตซิงเกิล 
 เพลง ตำแหน่งสูงสุด เกาหลีแกออน เกาหลีบิลบอร์ด "เลิฟวิงยู" 1 1 "ฮอลิเดย์" 19 26

ยอดขายและการรับรอง 
ชาร์ตยอดขาย/จำนวนหน่วยที่รับรองGaon physical sales24,000+

 การออกจำหน่าย 
ประเทศวันที่รูปแบบสังกัด เกาหลีใต้ 28 มิถุนายน ค.ศ. 2012 ดิจิทัลดาวน์โหลดสตาร์ชิพเอนเตอร์เทนเมนต์ และ โลเอ็นเอ็นเตอร์เทนเมนต์ 3 กรกฎาคม ค.ศ. 2012 ซีดี
# จอห์น อัมเบลอร์
จอห์น อัมเบลอร์ พระสวามีใน เจ้าหญิงมาร์กาเรธาแห่งสวีเดน พระเชษฐภคืนีใน สมเด็จพระราชาธิบดีคาร์ลที่ 16 กุสตาฟแห่งสวีเดน การเสกสมรสของเจ้าหญิงมาร์กาเรธาในครั้งนี้ ทำให้พระองค์สูญเสียฐานันดร เฮอร์รอยัลไฮนีส แต่สามารถใช้พระอิสริยยศเป็นเจ้าหญิงแห่งสวีเดน จอห์นเสียชีวิตเมื่อวันที่ 31 พฤษภาคม ค.ศ. 2008 อายุรวม 83 ปี
# เจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์
เจ้าชายฟรันทซ์ โยเซ็ฟที่ 2 แห่งลีชเทินชไตน์  ทรงเป็นพระประมุขแห่งลีชเทินชไตน์ที่ครองราชย์ยาวนาน 51 ปีซึ่งถือว่ายาวนานเป็นอันดับสามในประวัติศาสตร์ลีชเทินชไตน์ ในรัชสมัยของพระองค์ ผู้หญิงมีสิทธิ์ในการออกเสียงครั้งแรกในประชามติ ค.ศ. 1984 และทรงได้เห็นการพัฒนาของประเทศจากประเทศล้าหลังเป็นประเทศที่ร่ำรวยที่สุดในโลก 

ราชรัฐลีชเทินชไตน์ในรัชสมัยของพระองค์วางตัวเป็นกลางตลอดสงคราม และความเป็นกลางนั้นไม่ได้ถูกรุกรานจากฝ่ายไหนเลย เจ้าชายฟรันทซ์ โยเซ็ฟที่ 2 ทรงวางมือจากราชการแผ่นดิน และทรงแต่งตั้งเจ้าชายฮันส์-อาดัม เป็นผู้สำเร็จราชการตั้งแต่สิงหาคม ค.ศ. 1984 และสิ้นพระชนม์วันที่ 13 พฤศจิกายน ค.ศ. 1989 ทรงปกครองประเทศเป็นเวลา 51 ปี ทรงเป็นกษัตริย์ที่ทรงครองราชสมบัติยาวนานที่สุดในยุโรปในช่วงนั้น
# สันนิบาตสาวเยอรมัน
สันนิบาตสาวเยอรมัน (ย่อ: BDMDeMarco, N. (2001) This World This Century: Working with Evidence Collins Educational) เป็นสมาคมฝ่ายสตรีในองค์การยุวชนฮิตเลอร์ของพรรคนาซี ถือเป็นองค์กรสตรีเพียงองค์กรเดียวที่ถูกต้องตามกฎหมายในประเทศเยอรมนี

สันนิบาตสาวเยอรมันมีต้นกำเนิดตั้งแต่ทศวรรษที่ 1920 โดยมีชื่อเมื่อก่อตั้งว่า แมดเชินชาฟเทิน (Mädchenschaften) หรือเป็นที่รู้จักในชื่อ สมาคมสตรีแห่งยุวชนฮิตเลอร์ (Schwesternschaften der Hitler-Jugend) ต่อมาในค.ศ. 1930 สมาคมได้ถูกจัดตั้งเป็นสาขาหนึ่งขององค์การยุวชนฮิตเลอร์Hitler Youth: Bund Deutscher Mädel (BDM) โดยมีชื่ออย่างเป็นทางการว่า สันนิบาตสาวเยอรมันแห่งยุวชนฮิตเลอร์ (Bund Deutscher Mädel in der Hitler-Jugend) อย่างไรก็ตาม ในช่วงแรกสมาคมนี้ไม่ได้มีสมาชิกมากนัก จนกระทั่งเมื่อพรรคนาซีขึ้นครองอำนาจเบ็ดเสร็จในเดือนมกราคม ค.ศ. 1933 ก็มีจำนวนสมาชิกเพิ่มขึ้นอย่างรวดเร็ว

เด็กหญิงชาวเยอรมันจะเข้าเป็นสมาชิกในสันนิบาตเด็กหญิง (Jungmädelbund ยุงแมเดลบุนด์) ระหว่างอายุ 10-14 ปี และควรจะเข้าเป็นสมาชิกในสันนิบาตสาวเยอรมันระหว่างอายุ 14-18 ปีWalter S. Zapotoczny , "Rulers of the World: The Hitler Youth "ต่อมาในค.ศ. 1938 ได้เพิ่มอีกหนึ่งขั้นสมาชิกเข้ามาสำหรับผู้ที่มีอายุระหว่าง 17-21 ปีเรียกว่าสมาคมโฉมงามและผู้ศรัทธา (Glaube und Schönheit) ซึ่งจะคอยฝึกและสอนหญิงสาวเหล่านี้ให้พร้อมสำหรับการแต่งงาน, การมีสุขภาพดี, การใช้ชีวิตในประเทศ และเป้าหมายในหน้าที่การงานในอนาคต รวมถึงการมีบุตรในวัยอันควร หรือโดยสรุปคือเปรียบเสมือนโรงเรียนหรือวิทยาลัยสตรี

สมาชิกในสันนิบาตสาวเยอรมันจะพ้นจากสมาชิกสภาพเมื่อมีอายุสามสิบปีบริบูรณ์Gisela Miller-Kipp (ed.), "Auch Du gehörst dem Führer": die Geschichte des Bundes Deutscher Mädel (BDM) in Quellen und Dokumenten, Juventa publ., Weinheim et al. 2001, p. 56f. หรือเมื่อสมรส หรือเมื่อมีบุตร
 อ้างอิง
# มุขมณฑลอูร์เฌ็ลย์
มุขมณฑลอูร์เฌ็ลย์  เป็นมุขมณฑลโรมันคาทอลิกในประเทศสเปนและอันดอร์รา"Diocese of Urgell" Catholic-Hierarchy.org. David M. Cheney. Retrieved February 29, 2016"Diocese of Urgell" GCatholic.org. Gabriel Chow. Retrieved February 29, 2016 มีต้นกำเนิดในคริสต์ศตวรรษที่ 15 หรือก่อนหน้านี้ มุขมณฑลมีที่ตั้งอยู่บริเวณเคาน์ตีอูร์เฌ็ลย์ซึ่งเป็นพื้นที่ทางประวัติศาสตร์แห่งหนึ่งของชาวกาตาลา แต่มีขอบเขตต่างกัน วิหารของบาทหลวงตั้งอยู่ในเมืองลาแซ็วดูร์เฌ็ลย์ ราชรัฐอันดอร์ราเป็นส่วนหนึ่งของมุขมณฑลแห่งนี้

สิ่งสำคัญคือการอุปถัมภ์ของมุขมณฑลอันดอร์รากับท่านบิชอปซึ่งมีบทบาทในฐานะผู้ปกครองร่วมของประเทศที่พูดภาษากาตาลา ร่วมกับประธานาธิบดีฝรั่งเศส (ก่อนหน้านี้คือพระมหากษัตริย์ฝรั่งเศส) อันดอร์ราถูกยกให้แก่บิชอปแห่งอูร์เฌ็ลย์โดยเคานต์อาร์มังก็อลที่ 6 แห่งอูร์เฌ็ลย์ในค.ศ. 1676
# ซาวาเกะ ไลฟ์
ซาวาเกะ ไลฟ์ (SAWAGE☆LIFE) เป็นซิงเกิลของ ไม คุรากิ  ออกจำหน่ายวันที่ 30 กรกฎาคม พ.ศ. 2559 ในรูปแบบดิจิตอลดาวน์โหลด

 ข้อมูลเพลง 
ซาวาเกะ ไลฟ์ เป็นซิงเกิลดิจิตอลดาวน์โหลดของไม คุรากิ ต่อจากเซเรนดิพิตี้ เพลงนี้จำหน่ายทันทีในวันออกอากาศครั้งแรกของเพลงนี้ในยอดนักสืบจิ๋ว โคนัน   เพลงนี้ใช้เป็นเพลงประกอบอะนิเมะ ยอดนักสืบจิ๋ว โคนัน ลำดับที่ 19 1 ปีหลังจากเพลงไดนาไมต์เมื่อปี 2558   และเป็นครั้งแรกที่ซิงเกิลเพลงประกอบยอดนักสืบจิ๋วโคนันไม่ได้ถูกจำหน่ายในรูปแบบซีดีซิงเกิล อีกทั้งยังเป็นเพลงแรกของเธอที่เป็นในรูปแบบร็อค  

อนึ่ง เพลงนี้เป็นเพลงเดียวของคุรากิที่ถูกจำหน่ายในปี 2559
 รายการเพลง 

ชาร์ต

วางจำหน่ายชาร์ตอันดับสูงสุด30 กรกฎาคม พ.ศ. 2559iTunes Japan Charts49
# เยสเตอร์เดย์ เลิฟ
เยสเตอร์เดย์ เลิฟ  เป็นดีวิดีซิงเกิลลำดับที่ 3 (ซิงเกิลลำดับที่ 43 จากทั้งหมด) ของ ไม คุรากิ  ออกจำหน่ายวันที่ 11 มกราคม พ.ศ. 2560 ในรูปแบบดีวิดีและบลูเรย์

 ข้อมูลเพลง 
เยสเตอร์เดย์ เลิฟ เป็นดีวิดีซิงเกิลแผ่นที่ 3 ต่อจากเวกมีอัป เมื่อ 3 ปีก่อน มีปกทั้งหมด 4 แบบ คือ VR , DVD, Blu-ray และ FC&Musing โดยที่แบบ VR เป็นครั้งแรกของญี่ปุ่นที่จำหน่ายซิงเกิลในรูปแบบความเป็นจริงเสมือน (Visual Reality) โดยในตัวซิงเกิลจะประกอบไปด้วยแผ่น DVD, แผ่น Blu-ray, และแว่น VR HOMiDO และ QR Code สำหรับเข้าชมวิดีโอในรูปแบบความเป็นจริงเสมือน  

เยสเตอร์เดย์ เลิฟ ใช้เป็นเพลงประกอบอนิเมะ ยอดนักสืบจิ๋ว โคนัน ลำดับที่ 20 ต่อจากเพลงซาวาเกะ ไลฟ์ของเธอเอง เป็นครั้งที่ 2 ที่เพลงของเธอถูกใช้ติดต่อกัน 2 เพลง อนึ่ง เยสเตอร์เดย์ เลิฟนั้นเป็นครั้งแรกที่เพลงไม่มีการให้ซีดีเพลงมาด้วย (ดีวิดีซิงเกิล 2 อันก่อนหน้าจะมีซีดีเพลงอยู่ในผลงานด้วย) เพลงจะถูกปรากฏในซีดีครั้งแรกในอัลบั้มที่ 11 ของเธอ สไมล์

 รายการเพลง 

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต11 มกราคม  พ.ศ. 2560Oricon DVD Weekly Charts (รวม)2711 มกราคม  พ.ศ. 2560Oricon DVD Weekly Charts (ประเภทดนตรี)108175 สัปดาห์11 มกราคม  พ.ศ. 2560Oricon Blu-ray Weekly Charts (รวม)611 มกราคม  พ.ศ. 2560Oricon Blu-ray Weekly Charts (ประเภทดนตรี)35,2826 สัปดาห์11 มกราคม  พ.ศ. 2560Oricon DVD+Blu-ray Weekly Charts (ประเภทดนตรี)36,09910,0006 สัปดาห์